Sesjarige brand erg met warm waterArgieffoto ŉ Sesjarige seuntjie van die Vrystaat het Sondag ernstige brandwonde opgedoen nadat hy glo in ŉ bad vol warm water gespring het. Russel Meiring, woordvoerder van ER24, het gesê die voorval het in Manyakeng in Wesselsbron plaasgevind. “Met paramedici se aankoms op die toneel was sy ma besig om hom te versorg,” het Meiring gesê. Die seuntjie is ondersoek en vir ernstige brandwonde aan sy bene en arms behandel. Hy is met ŉ ambulans na Mediclinic Welkom vir noodbehandeling geneem.